stanford-oval/wikipedia huggingface dataset:
מסקי שיברו
ביוגרפיה > קריירת המשחק והבימוי

שיברו אהבה לשחק עוד בגיל צעיר וכבר באתיופיה הייתה חברה בלהקה מקומית, כדוגמת צעירי תל אביב. בארץ הייתה לשחקנית המקצוענית הראשונה ממוצא אתיופי.
לאורך הקריירה שיחקה שיברו במספר רב של הצגות תיאטרון. בשנת 1994 העלתה את הצגת היחיד הראשונה שלה "שירת הנחמדים", שאותה כתבה עם עמית ליאור, שגם ביים. שיברו השתתפה בתיאטרונטו וזכתה בציון לשבח. ב־2006 העלתה בצוותא את הצגת היחיד "לאישה", בבימויו של יבגני קושניר, וזכתה לשבחים רבים על משחקה. בהצגה הוצגו עשרה מונולוגים של עשר דמויות מפתח במחזאות העולמית: יוליה מ"רומיאו ויוליה", קתרינה מ"אילוף הסוררת" של ויליאם שייקספיר, אלווירה מ"דון ז'ואן" של מולייר, נינה מ"בת השחף" של אנטון צ'כוב, הטבחית מ"כריתת ראש" של חנוך לוין, נורה מ"בית הבובות" של הנריק איבסן, סטלה מ"שירת הלוויתן" של אנתוני מינגלה, ואלרי מ"רחוב" של ג'ים קרטרייט, שרונה מ"גן עדן רדום" של הלל מיטלפונקט, והאישה הבודדה והחולנית מ"ברנשים וחתיכות", המבוסס על סיפוריו של דיימון ראניון. ב־2008 שיחקה בהצגת יחיד לילדים על פי ספרו של אפרים סידון "הקרב הראשון בנחל קשישון". ב־2017 הופיעה בהצגת יחיד באנגלית, בשילוב מוזיקה אתיופית, ב"פסטיבל השלום" באדינבורו שבסקוטלנד. בשנת 2018 כתבה וביימה הצגה לנוער בפסטיבל עכו.
שיברו שיחקה לצד דובי גל וניצה שאול בסרטו של אלי קנר "מי האבא?" מ־1996. בין היתר שיחקה בסדרות הטלוויזיה "ארץ קטנה – איש גדול" של אברהם הפנר, ששודרה ב־1998, "זינזאנה" של חיים בוזגלו, ששודרה בשנים 1999–2005 בערוץ 2, ו"השכונה". נוסף על כך השתתפה בתוכנית הילדים "רחוב סומסום", שבה שיתפו פעולה שחקנים יהודים וערבים. שיחקה בסדרה "בתולות" ובסדרה לנוער "התחנה" בהוט. בשנת 2017 החלה לשחק בסדרה "נבסו" בערוץ 2, בתפקיד אלמיטו צ'לצ'או, וב"מקרה ומקרו" בערוץ IETV.
שיברו היא כלת פרס שחקנית השנה ביום האישה הבינלאומי מטעם עיריית תל אביב-יפו לשנת 2006, וכן כלת פרס השר לקליטת העלייה ליוצרים עולים על שם יורי שטרן. זכתה במקום הראשון בפרס פסטיבל תיאטרונטו לילדים.
שיברו עובדת גם כבמאית וכמורה לתיאטרון. היא לימדה וביימה בבימת הנוער ברחובות, וב־2015 הקימה בראשון לציון סטודיו למשחק הנושא את שמה.
ביוגרפיה > קריירה מוזיקלית

לראשונה הופיעה שיברו כזמרת במשדר טלוויזיוני שהוקדש לקליטתם של עולי אתיופיה בארץ. היא שרה שם עם מיקי גבריאלוב את השיר "תקופה של סתיו" בעברית ובאמהרית, על פי שיר עם אתיופי. השיר יצא מאוחר יותר בתקליט שדרים. בזכות הופעתה המוצלחת במשדר הוזמנה שיברו להופיע במשדרים ובמופעים נוספים הקשורים לקליטת עולי אתיופיה בישראל.
בשנת 1991 הקליטה שיברו עם להקת "מעורב ישראלי" את השיר "לשוב אל הארץ" של שייקה פייקוב, שעסק גם הוא בקליטת עלייה. בהקלטה השתתפו גם הזמרות יוליה פרייטור, שעלתה לארץ מרוסיה ב־1990, וסוזי מילר שעלתה לארץ מארצות הברית ב־1971.
כמו כן שרה שיברו ב־1995 בשיר "כתונת פסים", שכתב מאיר אריאל, הלחין ארקדי דוכין והפיקה גלי צה"ל. שיר זה, שהופק כחלק ממסע הסברה של משרד הקליטה, מתח ביקורת על הגזענות הבין־עדתית בישראל והציג את החברה הישראלית ככתונת פסים צבעונית שכל פס בה מייצג עדה אחרת.
ב־2011 הוציאה קליפ עם טוביה צפיר על ביקור מלכת שבא בבית המלך שלמה.
פעילות חברתית

שיברו נותנת הרצאות בבתי ספר בכל הארץ על מנהיגות, על עצמאות ועל בניית ערכים. בנתה תוכנית מיוחדת להעצמת בני נוער מקהילת. שנים רבות עבדה בהתנדבות בחבר הנאמנים של "טבקה", ארגון זכויות האזרח של עולי אתיופיה. כתיבה ובימוי דרך משחק והעצמה לנוער והעצמה לנערות דרך משחק ובניית ערכים. העברת מסרים דרך סימולציה במרכז הרפואי ע"ש חיים שיבא – תל השומר. לימדה, ביימה וניהלה תיאטרון קהילתי למבוגרים דרך פסיכודרמה ברמת השרון ובדרום תל אביב.
ב־2015 בחר משרד החוץ בה, בין היתר, לייצג בעולם את מדינת ישראל בסרטון.
חיים אישיים

ב־1995 נישאה שיברו לאלעד סיוון, ונולדו להם שני ילדים. בשנת 2010 התגרשו בני הזוג. מסקי מתגוררת ברמת השרון.
בתה עדן זהר סיוון השתתפה ב־2020 בתוכנית "הכוכב הבא לאירוויזיון". בנה רועי שיברו סיון זמר, כותב ומפיק מוזיקלי.
הערות שוליים

↑  המשרד לקליטת עלייה, רשימת הזוכים בפרס השר לקליטת העלייה ליוצרים עולים ע"ש יורי שטרן ז"ל.
| --- | --- |
בקרת זהויות :  MusicBrainz: 44102036-df09-4f5b-86ed-4de728124ea2
Stupify

Stupify הוא הסינגל הראשון באלבום The Sickness של להקת דיסטרבד. השיר עוסק בדעות קדומות.
בהקדמה לשיר, סולן הלהקה דייוויד דריימן אומר: "Yeah, bringing you another disturbing creation from the mind of one sick animal who can't tell the difference, and gets stupified.", בתרגום חופשי: "כן, מביאים לכם עוד יצירה מפריעה מהמוח של חיה חולה שלא יכולה להבדיל, והיא מסתחררת."
במהלך השיר, דריימן, שהוא יהודי, אומר את המילה "תפחד" בעברית.
בצעירותו, דריימן, יצא עם בחורה לטינית והוריה לא הרשו להם להיות יחד, בגלל הבדליהם האתניים.
הווידאו-קליפ

הווידאו קליפ של השיר מציג את הלהקה מנגנת בחדר חלוד הדומה למרתף ומגוון בסצנה עם ילד צעיר, היושב באותו החדר.
תוך כדי שהשיר מתקדם, הילד נרדף על ידי שדים ולקראת הסוף, הופך לאחד מהם. הווידאו משתמש בצורה נרחבת באפקט חזותי, הקרוי בדרך-כלל "ראש מהיר".
בתקשורת

רמיקס של השיר הופיע בסרט Little Nicky
השיר נוגן בסרט דרגון בול זי: לורד סלאג
גם הופיע בסרט Ballistic: Ecks vs. Sever
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 2,000,000 |
סיכום
| בכל העולם | — | 2,000,000 |
הערות שוליים

↑  Gold & Platinum, RIAA (באנגלית אמריקאית)
| דיסטרבד |
| --- | --- | --- |
| דייוויד דריימן • דן דונגאן • מייק ונגרן • ג'ון מוייר חברים לשעבר: סטיב קמאק • אריק אוולט | דייוויד דריימן • דן דונגאן • מייק ונגרן • ג'ון מוייר חברים לשעבר: סטיב קמאק • אריק אוולט |  |
| אלבומי אולפן | The Sickness • Believe • Ten Thousand Fists • Indestructible • Asylum • Immortalized • Evolution • Divisive |  |
| אוספים | The Lost Children |  |
| סרטים והופעות | M.O.L.. • Music as a Weapon II • Live & Indestructible • Indestructible in Germany |  |
| סינגלים | "Stupify" • "Down with the Sickness" • "Voices" • "The Game" • "Prayer" • "Remember" • "Liberate" • "Guarded" • "Stricken" • "Just Stop" • "Land of Confusion" • "Ten Thousand Fists" • "Inside the Fire" • "Perfect Insanity" • "Indestructible" • "The Night" • "Another Way to Die" • "The Animal" • "Warrior" • "Hell" • "3" • "The Vengeful One" • "Immortalized" • "The Light" • "The Sound of Silence" • "Are You Ready" • "A Reason to Fight" • "No More" • "Hold On to Memories" • "No More" • "Hey You" • "Bad Man" |  |
| --- | --- |
בקרת זהויות :  MusicBrainz release group: b15c2246-6a2b-4ceb-bc4d-d708148fa44e  MusicBrainz work: 3c957ebb-01a1-4f32-99ac-b652c12a7ef2
אלכסנדר רוזנברג

אלכסנדר ניקולאייביץ' רוזנברג (ברוסית: Александр Николаевич Розенберг; נולד ב-18 באוקטובר 1967) הוא פוליטיקאי טרנסניסטרי ממוצא יהודי המכהן כראש ממשלת טרנסניסטריה מ-30 במאי 2022.
ביוגרפיה

אלכסנדר רוזנברג נולד ב-18 באוקטובר 1967 בליידיז'ין, ברפובליקה הסובייטית הסוציאליסטית של אוקראינה. הוא קיבל תואר בהנדסת חשמל ממכללת פרידנסטרובין אנרגיה ב-1986, וב-1994 קיבל תואר דומה מהאוניברסיטה האגררית הממלכתית של מולדובה. בין 1986 ל־1988 שירת בצבא הסובייטי. ב־1994 החל לעבוד בחברה בבעלות המדינה, וב־2000 עבר לעבוד בשרד המשפטים של טרנסניסטריה.
במרץ 2012 החל רוזנברג לנהל מאפייה מקומית בטירספול, בירת טרנסניסטריה. ב-20 בינואר 2022 מונה רוזנברג לשר החקלאות ומשאבי הטבע של טרנסניסטריה, וב-27 במאי 2022 מונה על ידי נשיא ואדים קרסנוסלסקי לראש ממשלת טרנסניסטריה בעקבות התפטרותו של אלכסנדר מרטינוב. המינוי נכנס לתוקף ב-30 במאי.
הערות שוליים

↑  חנני ברייטקופף, ‏רה"מ היהודי של המדינה המוזרה: "לדאוג שלא תהיה שוב שואה", באתר כיכר השבת, 28 בינואר 2024
1 2  "Президент назначил Александра Розенберга главой Минсельхозприроды" [The President appointed Alexander Rozenberg head of the Ministry of Agriculture and Natural Resources]. novostipmr.com (ברוסית). 2022-01-19. ארכיון מ-2022-01-20. נבדק ב-2022-06-04.
↑  "Breakaway Moldovan Region of Transnistria Gets New PM". Balkan Insight (באנגלית). 2022-05-27. ארכיון מ-2022-05-27. נבדק ב-2022-06-04.
↑  "The proposal of the President to appoint Alexander Rozenberg to the post of Prime Minister is supported by parliamentarians". novostipmr.com. ארכיון מ-2022-06-04. נבדק ב-2022-06-04.
↑  "May 2022". rulers.org. ארכיון מ-2022-06-04. נבדק ב-2022-06-04.
כאילו כלום לא קרה

| --- | --- |
כרזת הסרט
כרזת הסרט
 בימוי:  איילת ברגור
 הופק בידי:  דוד מנדיל, אייל שיראי
 תסריט:  נועה ברנר
 עריכה:  עמית עזז
 שחקנים ראשיים:  אסי דיין רבקה נוימן
 מוזיקה:  איב תואתי, יהודה פוליקר
 צילום:  עופר הררי
 מדינה:  ישראל ישראל
 הקרנת בכורה:  1999
 משך הקרנה:  43 דקות
 שפת הסרט:  עברית
 דף הסרט ב־IMDb
כאילו כלום לא קרה הוא סרט טלוויזיה ישראלי משנת 1999 בבימויה של איילת ברגור, עם אסי דיין, רבקה נוימן וסיון שביט בתפקידים הראשיים.
התסריט נכתב בידי נועה ברנר והוא עוסק במשפחה שבנם החייל מעורב בפיגוע בצומת בית ליד ושעות המתח עד לבירור מצבו, חושפות את היחסים המורכבים בין בני המשפחה.
נועה ברנר זכתה לציון לשבח על התסריט ורבקה נוימן זכתה בציון לשבח לשחקנית בפסטיבל הקולנוע ירושלים, 1999.
הסרט הוצג במסגרת "ראשון בדרמה" בערוץ 3 בכבלים. הוא מוקדש לסרן זיו ברגור אחיה של הבמאית שנפל במילוי תפקידו שנה וחצי לאחר הפיגוע בבית ליד.
תקציר העלילה

סגן זיו גונן (גיא לואל) עומד לחזור ליחידתו. הוא נפרד מאמו נילי (רבקה נוימן) ומאחיו שי (טל קפיטולניק) ומצטרף לאביו גיורא (אסי דיין) שאמור להסיעו לצומת בית ליד.
הוא מבקש מאביו להורידו בצומת מורשה משם יעלה על טרמפ לצומת בית ליד וגיורא מסכים.
גיורא ממשיך בנסיעה ושומע ברדיו על פיגוע בצומת בית ליד. הוא עושה פניית פרסה לכיוון הצומת הזאת אך נעצר בפקק של כלי רכב ונאלץ לחזור הביתה. זיו לא עונה לו בביפר. בבית מעביר גיורא את חששותיו לנילי. נילי מזעיקה את בתם עינת (סיון שביט) והן מתחילות להתקשר לתחנות מידע בבתי חולים אך שמו של זיו לא מופיע שם.
השכנה דורית (חנה דרורי קשי) מנסה לעודד את נילי. גם לה יש בן, ארז, המשרת בצה"ל. לדירה מגיע גם אורן (דני שטג), ידיד ותיק של עינת שמנסה לעזור למשפחה ועינת מתייחסת אליו בתחילה בקרירות.
נילי מאשימה את גיורא בכך שלא הסיע את זיו עד לצומת בית ליד כי אז היה מגיע לשם לפני הפיגוע. היחסים במשפחה מתערערים. נילי נוסעת למכון לרפואה משפטית ועינת משוטטת בחצר הבית ומבחינה בשני חיילים שמגיעים לבית ועולים במדרגות. היא בטוחה שהם באים לבשר על זיו אבל הם באים דווקא לדורית לבשר על ארז.
לבסוף היא מבחינה בחצר בזיו ששוטף עצמו במים מכל הלכלוך שספג בפיגוע ומתנפלת עליו ברגשות של זעם ואהבה. כל המשפחה חוגגת כשבטלוויזיה מדווחים על הלוויות ההרוגים. נילי מפילה את גביע היין ומכתימה את המפה אך מרגיעה את כולם כי "שום דבר לא קרה"...
צוות השחקנים

| שם השחקן/ית | שם הדמות | הערות |
| --- | --- | --- |
| אסי דיין | גיורא גונן |  |
| רבקה נוימן | נילי גונן |  |
| סיון שביט | עינת גונן |  |
| גיא לואל | זיו גונן |  |
| טל קפיטולניק | שי גונן |  |
| דני שטג | אורן |  |
| חנה דרורי קשי | דורית | שכנה |
נדים ג'ומאייל

| --- | --- |
אין תמונה חופשית
 לידה:  1 במאי 1982 (בן 42) בכפיא, לבנון 
 מדינה:  לבנון 
 השכלה:  אוניברסיטת פנתאון-אסאס 
 מפלגה:  הפלנגות הנוצריות 
 www.nadimgemayel.com
 
נדים ג'ומאייל (בערבית: نديم الجميّل; בתעתיק מדויק: נדים אלג'מיּל, בהגייה לבנונית: נַדִ֫ים לֶזְ'מַ֫יֶּל; נולד ב-1 במאי 1982) הוא פוליטיקאי לבנוני, חבר פרלמנט מכהן מטעם מפלגת הכתאיב ("הפלנגות הנוצריות").
ביוגרפיה

נדים ג'ומאייל נולד בעיירה הנוצרית בכפיא שבהר הלבנון למשפחה נוצרית מרונית מהמעמד הגבוה, וגדל ברובע האשרפייה שבמזרח ביירות, שם הוא מתגורר.
משפחת ג'ומאייל היא אחת מהמשפחות הנוצריות הבולטות בפוליטיקה הלבנונית. המשפחה מזוהה עם מפלגת הכתאיב אשר עם מייסדיה נמנה סבו של נדים, פייר ג'ומאייל. אביו של נדים, בשיר ג'ומאייל, נבחר לנשיא לבנון בשנת 1982 אך נהרג בהתנקשות באותה השנה, בטרם הספיק להיכנס לתפקיד, אמו של נדים, סולנג' ג'ומאייל, הנה אחת מחברות הארגון הפוליטי "קורנת שהוואן" ובשנת 2005 נבחרה לפרלמנט הלבנוני. דודו, אמין ג'ומאייל, היה נשיא לבנון גם כן. גם בניו של אמין הם פוליטיקאים: בנו הבכור, פייר אמין ג'ומאייל כיהן כשר התעשייה בממשלת לבנון אך נהרג בהתנקשות, ואילו בנו הצעיר, סאמי ג'ומאייל הוא חבר פרלמנט מכהן. לג'ומאייל אחות גדולה בשם יומנה (ילידת 1980), אחותו מאיה (ילידת 1978) נהרגה בשנת 1980 בהתפוצצות מכונית תופת.
בתום לימודיו התיכוניים, פנה ללימודי משפטים באוניברסיטת פנתאון-אסאס שבפריז, בירת צרפת. עם קבלת התואר בשנת 2004 שב ללבנון ולמד משפט ציבורי באוניברסיטה הלבנונית. עם שובו ללבנון לאחר לימודיו היה לחבר פעיל במפלגת הכתאיב, הוא השתתף בארגון ההפגנות נגד הסדר הסורי בלבנון וייסד את תנועת "לבנון תחילה" (בערבית: لبنان اولاً – לובנאן אַ֫וַּלַן) אשר קראה לנסיגה הסורים מלבנון ובה היו חברים בני דתות שונות. התמחה בעריכת דין במשרד עורכי דין ידוע ובשנת 2007 נסע לקטר לשנת עבודה במשרד.
משנת 1986 ועד לשנת 2005, בלחץ סורי, נבחרו לראשות מפלגת הכתאיב מועמדים פרו-סורים אשר התנגדו למשפחת ג'ומאייל ופעלו להדיח את נציגיהם מפרלמנט הכתאיב (הגוף אשר בוחר את נשיא המפלגה). נדים ג'ומאייל יחד עם אלי כראמה ייסד את "האופוזיציה של הכתאיב", תנועה אופיזיציונית במפלגת הכתאיב, על מנת לפעול כנגד הנציגים הפרו-סוריים במפלגה, ובשנת בשנת 2002 חבר ל"תנועת הרפורמות בכתאיב" שייסד אמין ג'ומאייל על-מנת להדיח את נשיא המפלגה הפרו-סורי דאז, כרים פקראדוני. פעולות אלו צלחו ובשנת 2005 נבחר אמין ג'ומאייל לנשיא המפלגה.
נדים ג'ומאייל הוא פוליטיקאי אנטי-סורי, חבר בקואליציית 14 במרץ ודעותיו הפוליטיות נחשבות ללימין-מרכז בפוליטיקה הלבנונית. הוא מקורב למפלגת "הכוחות הלבנוניים" ולמנהיגה, סמיר ג'עג'ע, וידוע בידידותו עם חברת הפרלמנט, העיתונאית נאילה תווייני. בדומה לשאר חברי מפלגתו, קורא ג'ומאייל לפירוק חזבאללה מנשקו. בבחירות הכלליות בלבנון שנערכו ב-7 ביוני 2009 התמודד ג'ומאייל מטעם מפלגת הכתאיב במחוז ביירות ("אשרפייה"), הוא זכה ב-19,340 קולות ונבחר לפרלמנט.
שלמה שמלצר

| --- | --- |

 לידה:  16 במאי 1947 חיפה, המנדט הבריטי
 פטירה:  8 ביולי 2014 (בגיל 67) סביון, ישראל
 מדינה:  ישראל 
 מקום קבורה:  בית עלמין סביון 
 
כתובת הקדשה לשלמה שמלצר במרכז המבקרים בחוות הרוח במעלה גלבוע
לוחית זיכרון לשלמה שמלצר בחוות הרוח במעלה גלבוע
שלמה שמלצר (16 במאי 1947 – 8 ביולי 2014) היה איש עסקים ישראלי, מייסד "קבוצת שלמה".
חיים אישיים

שמלצר התגורר בסביון, היה נשוי לעתליה ואב לשלושה: אסי שמלצר, עפרה שמלצר וטובי שמלצר.
על שמו נקראת חוות הרוח במעלה גלבוע והמכון הנוירולוגי במרכז הרפואי שמיר
הערות שוליים

↑  יואב קווה, שמלצר ופוגל מכרו לפולקסווגן את השליטה ביבואנית סקודה, באתר הארץ, 24 ביולי 2006
↑  דובי בן-גדליהו, ‏תוסף - לאדה בארץ, באתר גלובס, 7 בדצמבר 2005
↑  שמלצר קנה מגולד בונד את פעילות הנייר תמורת 1.3 מיליון שקל, באתר גלובס, 3 בפברואר 1997
↑  גולד בונד - הפסיקה פעילות המסוף בחיפה, באתר גלובס, 17 בפברואר 1997
↑  גולד בונד מבטחת את הדירקטורים; רואי החשבון פרשו, באתר גלובס, 4 במאי 1997
↑  אביב לוי, ‏גולד בונד: מספנות ישראל תייצר כלי שיט למדינה אירופית ב-180 מיליון שקל, באתר גלובס, 17 בדצמבר 2015
↑  גולן פרידנפלד, קבוצת שלמה שמלצר בוחנת הגשת הצעה לרכישת פויכטונגר תעשיות במתווה שונה, באתר TheMarker‏, 24 בספטמבר 2002
↑  ניו קופל רוכשת חברה רומנית בתחום הליסינג ב-400 אלף יורו, באתר TheMarker‏, 14 ביוני 2005
↑  דניאל שמיל, ניו קופל במגעים לשיווק מכוניות סיניות ברומניה, באתר TheMarker‏, 23 באפריל 2008
↑  יורם גביזון, משלמה אייזנברג עד שלמה שמלצר, באתר TheMarker‏, 14 בפברואר 2008
↑  אסף בר-שי, קבוצת הרכב שלמה ממתגת את עצמה מחדש, באתר TheMarker‏, 5 בדצמבר 2004
↑  אתי אפללו, חברת ביטוח חדשה נולדה: ניו קופל ביטוח, באתר הארץ, 6 בנובמבר 2007
↑  הארץ, חברת הליסינג ניו קופל של שלמה שמלצר הגישה בקשה להקמת חברת ביטוח, באתר TheMarker‏, 30 בדצמבר 2005
↑  יואל שורץ, UMI מעבירה את אופל לשמלצר, באתר אוטו, 26 באוגוסט 2010
↑  אופל עוברת מקבוצת שלמה לקבוצת לובינסקי, באתר Cartube, ‏20 בינואר 2020
↑   קבוצת שלמה פותחת את מרכז המכירה והשירות בצריפין לקהל הרחב, באתר TheMarker‏, 13 בדצמבר 2020
↑  שירות גלובס, ‏בוטלה רכישת סונול בעקבות מותו של שלמה שמלצר, באתר גלובס, 9 ביולי 2014
↑  חנוכת המכון הנוירולוגי החדש ע"ש שלמה שמלצר, 18 בספטמבר 2023
| --- | --- |
בקרת זהויות :  NLI: 987011417269005171  VIAF: 727165930956768530002   WorldCat (עם VIAF): 727165930956768530002
כתיבת ערבית בצ'אט

כתיבת ערבית בצ'אט (או ערביזי; בערבית: عربيزي) הוא ליטון מודרני שהתפתח בקרב גולשי אינטרנט דוברי ערבית. זאת שיטת כתיבה של ערבית באותיות לטיניות, המכונה בערבית גם "ערביית א-דרדשה" (عربية الدردشة), כלומר "ערבית של צ'אט". ייחודה של השיטה שהיא משתמשת רק בסימנים המופיעים על מקלדת QWERTY סטנדרטית. השיטה מערבת אותיות לטיניות, מספרים וסימנים אחרים, והיא משמשת לכתיבה בניבים שונים של ערבית. כיום השיטה נפוצה גם בסימוס מסרונים (הודעות SMS) בטלפונים סלולריים.
רקע

שימוש בשפה הערבית בצ'אט בדואר אלקטרוני או במסרונים (הודעות SMS) יוצר כמה בעיות למשתמשים:
במקרים רבים אין אפשרות טכנית להקליד באותיות ערביות, בפרט במקומות מחוץ לארצות ערב או למדינות שמשתמשות בכתב הערבי (כמו איראן ופקיסטן). גם כשקיימת אפשרות להקליד בערבית, המשתמש לא תמיד יכול לדעת אם לנמען יש אפשרות לקלוט הודעות הכתובות באותיות ערביות.
הכתיב הערבי התקני קיים רק לגבי השפה הערבית הספרותית (ראו: דיגלוסיה). לעשרות הניבים הערביים המשמשים בחיי היומיום אין כתיב אחיד. בעיה זו התעוררה גם בכתיבת מחזות, תסריטים לטלוויזיה ולקולנוע וכיוצא באלה, אולם היא נעשתה בולטת במיוחד עם התפשטות השימוש באינטרנט ובהודעות טקסט בטלפונים סלולריים, שכן בהם השפה העיקרית היא השפה היומיומית המדוברת.
מאפיינים

במהלך 20 השנים האחרונות התפתח בקרב דוברי ערבית תעתיק מקובל לאותיות לטיניות. התעתיק הזה קיים בכמה גרסאות, והוא נעשה נפוץ מאוד בצ'אטים, בהודעות דואר אלקטרוני ובמסרונים. התעתיק משלב אותיות, מספרים וסימני פיסוק. האותיות מסמנות הגאים שקיימים הן בשפות אירופיות והן בערבית, בעוד המספרים מסמנים הגאים מיוחדים לערבית. בחלק מהגרסאות נעשה שימוש בגרש, בסימן "גג" (^), ובחלק יש הבחנה בין אותיות גדולות לקטנות (case sensitivity). בערבית מכנים את התעתיק הזה عربية الدردشة ("ערביית א-דרדשה" - "ערבית של צ'אט"), אבל יש לה גם כינויים באנגלית כגון: Arabish, Arablish או Franco-Arab. פעמים רבות משולבות מילים באנגלית, בפרט מילים מהסלנג האופייני לאינטרנט, בתוך הטקסט הערבי המתועתק. במקרים כאלה המילה האנגלית מופיעה בדרך כלל בכתיב המקורי שלה.
| אות ערבית | שם האות | סימן לטיני | הערות |
| --- | --- | --- | --- |
| ء أ ؤ ئ | המזה | 2 | הספרה 2 נבחרה כנראה בשל דמיונה לצורת ההמזה. בניבים ערביים שבהם אין הבחנה בין המזה ל-ق (ק), משתמשים ב-2 עבור שתיהן |
| ا | אלף (אם קריאה) | a |  |
| ب | בא | b |  |
| ت | תא | t |  |
| ث | ת'א | s~th~t' | הצירוף 't מבוסס על כך שבערבית צורת האות זהה לקודמתה בתוספת שלוש נקודות מעליה, שפישטו לגרש המסמל שינוי קל בצורה המקורית |
| ج | ג'ים/גים | j~g | j אצל רוב דוברי הערבית, g אצל דוברי ערבית ממוצא מצרי |
| ح | חא | 7 | הספרה 7 נבחרה כנראה בשל דמיונה לצורת האות הערבית |
| خ | ח'א | 5~7'~kh | הצירוף '7 מבוסס על כך שבערבית צורת האות זהה לצורת האות חא בתוספת נקודה מעליה |
| د | דאל | d |  |
| ذ | ד'אל | z~th |  |
| ر | רא | r |  |
| ز | זאי | z |  |
| س | סין | s |  |
| ش | שין | sh~s^~ch | Ch בלבנונית. הצירוף ^s נבחר בשל העובדה שהאות זהה לאות סין בתוספת שלוש נקודות מעל, או גג בכתב |
| ص | צאד (סאד) | S~9 | הספרה 9 נבחרה כנראה בשל דמיונה במקורב לצורת האות הערבית |
| ض | צ'אד (ד֗אד) | D~9' | הצירוף '9 מבוסס על כך שבערבית צורת האות זהה לצאד בתוספת נקודה מעליה |
| ط | טא | TH~6 | הספרה 6 נבחרה כנראה בשל דמיונה לצורת האות הערבית |
| ظ | ט'א (ז֗א) | Z~TH~6' | הצירוף '6 מבוסס על כך שבערבית צורת האות זהה לטא בתוספת נקודה מעליה |
| ع | עין | 3 | הספרה 3 נבחרה כנראה בשל דמיונה לצורת האות הערבית |
| غ | ע'ין (רין) | gh~3' | הצירוף '3 מבוסס על כך שבערבית צורת האות זהה לעין הנ"ל בתוספת נקודה מעליה |
| ف | פא | f~ph |  |
| ق | קאף | q~8 | בשימוש רק במילים האופייניות לערבית ספרותית, או בניבים ערביים המשמרים את ההגה. משתמשים רבים מעדיפים לתעתק כ-2 מפני חוסר הבחנתם בין קאף והמזה. הספרה 8 נבחרה כנראה בשל דמיונה לצורת האות הערבית |
| ك | כאף | k |  |
| ل | לאם | l |  |
| م | מים | m |  |
| ن | נון | n |  |
| ه | הא | h |  |
| و | ואו | w, o, u | o, u - אם מופיעה כאם-קריאה (בהתאם להגייה), w - אם מופיעה כעיצור. בערבית לבנונית נעשה שימוש בצירוף ou |
| ي | יא | i, y | i - אם מופיעה כאם-קריאה, y - אם מופיעה כעיצור |
| ة | תא מרבוטה | a, e, t | התעתיק תלוי באופן ההגייה במילה המסוימת |
| ى | אלף מקצורה | a |  |
מאפיינים > דוגמאות

הדוגמאות שלהלן נלקחו מהערך המקביל בוויקיפדיה הערבית, או נמצאו באקראי בפורומים באינטרנט. היות שלערבית מדוברת אין כתיב תקני אחיד, הכתיב הערבי המשוחזר מבטא אפשרות אחת מבין כמה אפשרויות נפוצות.
.hi 7bibi, kifak? wenak? ma 3m nshufk, CU man
כתיב ערבי: هاي حبيبي, كيفك? وينك? ما عم نشوفك, سي يو مان
תרגום: "היי חביבי, מה נשמע? איפה אתה? לא רואים אותך. סי יו מאן.
הערה: הצורה 3m nshufk (عم نشوفك) אופיינית לערבית לבנטינית.
.Mar7aba shabab, Ana taleb fe kolet 6eb al asnan fe soria
כתיב ערבי: مرحبا شباب، أنا طالب في كلية طب الأسنان في سوريا.
תרגום: שלום חברים, אני סטודנט בפקולטה לרפואת שיניים בסוריה.
הערה: המילה taleb נכתבה כך, ולא: 6aleb. ייתכן שמדובר בטעות, וייתכן שהדבר משקף את ההגייה של המילה בניב המקומי.
???ana sme3et ono canada qwese, sa7e7 hal 7ake wla sho
כתיב ערבי: أنا سمعت أنه كندا كويسة، صحيح هال حكي ولا شو؟
תרגום: "שמעתי שקנדה טובה, זה נכון או מה?".
הערה: המילה "קנדה" נכתבה בכתיב המקורי (ולא: kanada), המילה qwese נכתבת בדרך כלל ב"כאף" (כלומר ב-k), והכתיב כאן משקף כנראה הגייה מקומית.
ראו גם

סלנג באינטרנט
ליטון של עברית
הערות שוליים

↑  המילה הערבית "דרדשה" (دردشة) פירושה שיחה או דיון ללא נושא מוגדר, והיא משמשת לעיתים קרובות כתרגום לצ'אט אינטרנטי במרשתת
מרקסיזם אנליטי

מרקסיזם אנליטי הוא אסכולה לחקר מרקסיזם שצמחה בסוף שנות ה-70, על ידי ג'רלד אלן כהן, פילוסוף יהודי ממשפחה קומוניסטית. הוגים מרכזיים נוספים באסכולה הם ג'ון אלסטר וג'ון רומר. הם ביקשו להסביר את תורת קרל מרקס בכלים של הפילוסופיה האנליטית והכלכלה הנאו-קלאסית, כדי שתעמוד בסטנדרטיים המקובלים של המחקר האקדמי.
תחילת הדרך

מקובל לחשוב שספרו של ג'רלד אלן כהן "כתב הגנה על המטריאליזם ההיסטורי של מרקס" שיצא בשנת 1978, הצית את הדיון האנליטי בכתביו של מרקס. בספר כהן מנסה להגן על תפיסת ההיסטוריה המטריאליסטית תוך הבהרת התיאוריה ושימוש בניתוח לוגי שלה.
הערות שוליים

↑  Erik Olin Wright, Classes, 1985, עמ' 2
↑  John Roemer, Analytical Marxism, 1986, עמ' 1-2
1 2 3  Jon Elster, Marxism, Functionalism, and Game Theory, Theory & Society 11, 1982, עמ' 453
↑  Jon Elster, Marxism, Functionalism, and Game Theory, Theory & Society 11, 1982, עמ' 460
↑  Jon Elster, Marxism, Functionalism, and Game Theory, Theory & Society 11, 1982, עמ' 456
↑  Jon Elster, Marxism, Functionalism, and Game Theory, Theory & Society 11, 1982, עמ' 463
1 2 3  Jon Elster, Marxism, Functionalism, and Game Theory, Theory & Society 11, 1982, עמ' 465
↑  Jon Elster, An Introduction to Karl Marx, Cambridge University Press, 1986, עמ' 94-188
↑  John E. Roemer, Analytical Foundation of Marxian Economic Theory, Cambridge University, 1981
↑  John E. Roemer, A General Theory of Exploitation and Class, Harvard University, 1982
1 2 3 4 5 6 7 8  Michael A. Lebowitz, Is "Analytical Marxism" Marxism?, 1988, עמ' 195
1 2 3  Gerald A. Cohen, Karl Marx's Theory of History: A Defence, עמ' 134
↑  Gerald A. Cohen, Karl Marx's Theory of History: A Defence, עמ' 135
צליפה בימ"מ

צלפי הימ"מ מבצעים ירי ברובה צלפים בארט MRAD, שלו דיוק של 0.5–0.35 דקת קשת.
צלף של הימ"מ חמוש ברובה צלפים SR-25 Mk 11.
הימ"מ – היחידה המיוחדת ללוחמה בטרור של משטרת ישראל ומשמר הגבול – מפעילה צלפים, שזוכים למוניטין גבוה ביותר ונמנים עם הצלפים הטובים בעולם. צלפי הימ"מ הם לוחמים ותיקים המאומנים בכל סוגי הצליפה, עם דגש על צליפת לוט"ר, ומצוידים במערכות נשק צלפים ייעודיות ומדויקות ביותר. צלפי הימ"מ מהווים חלק חשוב בכל פעילות, כולל בפעולות השתלטות וחילוץ בני ערובה. הם לקחו חלק מכריע במבצעים רבים וחיסלו מספר רב של מחבלים לאורך השנים.
בדף הימ"מ באתר של משטרת ישראל נכתב על צלפי הימ"מ:
יכולתם של הצלפים היא מרכיב מרכזי בכל פעילות מבצעית ומאפשרת נטרול איום במינימום סיכון לכוחות הלוחמים. הצלפים הם לוחמים ותיקים, מנוסים, ובעלי יכולת להכריע אירוע בצמתים הכי קריטיים שלו. מקצוע הצליפה דורש מיומנות גבוהה מאוד. צלפי הימ"מ נחשבים כבעלי מקצוע מהטובים בעולם.
מאפיינים

צלפי הימ"מ הם לוחמים בשירות קבע המאומנים בכל סוגי הצליפה ומבצעים מגוון רחב של תפקידים ומשימות:
צליפת לוט"ר (לוחמה בטרור)
תמיכה בלוחמי צוות החוד וחיסול מחבלים בעת פעולות השתלטות
ניטרול חמושים מסוכנים בתרחישי קיצון
סיכולים ממוקדים
חיפוי על כוחות אחרים בשטח
מארבים בשטחים פתוחים ובנויים
תצפיות ואיסוף מודיעין קרבי ומודיעין משטרתי בזמן אמת
מבצעים מיוחדים עבור שירות הביטחון הכללי
מבצעי משטרה מיוחדים
סיוע בהכשרה, הדרכה ובניין הכוח בתחום הצליפה בימ"מ.
הצלפים בימ"מ מאורגנים בפלגה שמספקת תמיכה לשאר הפלגות.
בכל כוח כוננות יש צלף אחד או יותר, והצלפים לוקחים חלק כמעט בכל פעילות, כאשר במבצעים גדולים נוטלים חלק גם צוותים שכוללים 3 צלפים ומעלה.
חלק גדול מפעילותם המבצעית משותפת עם שירות הביטחון הכללי תחת מעטה כבד של סיווג. בנוסף, צלפי הימ"מ משתפים פעולה עם צלפי צה"ל באימונים ובפעילות מבצעית.
תפקיד הצלף דורש שיקול דעת, אחריות, קור רוח, בגרות מבצעית, ניסיון, יכולת מתמטית (לצורך חישובים בליסטיים), משמעת עצמית, סבלנות, יציבות ודיוק. צלפים רבים בימ"מ הם לוחמי חוד ותיקים ביחידה שעברו הסבה לתפקיד אחרי שנים של שירות וסיימו בנוסף קורס צלפים ייעודי בן חצי שנה. מדובר בלוחמים בשירות קבע המשרתים בתפקיד שנים רבות, דבר המקנה להם בגרות מבצעית וניסיון רב. הצלפים מתאמנים באופן קבוע ואינטנסיבי על מנת לשפר את מיומנותם ולשמור על כשירות מבצעית. מלבד מטווחים, חלק מהאימונים כוללים גם תרגילים משותפים עם לוחמים בעלי מקצועות אחרים (כגון צוות החוד, "קופים" או כלבנים) על-מנת ליצור שפה משותפת ותיאום גבוה ביותר בעת פעילות מבצעית ובייחוד בפעולות השתלטות.
צלפי הימ"מ חמושים במערכות נשק צלפים ייעודיות הכוללות רובי צלפים מדויקים ביותר (בעלי דיוק של 0.75 דקת קשת ומטה, כיום מדגמי בארט MRAD, מקמילן ALIAS CS5 ו-SR-25 Mk 11), תחמושת צליפה איכותית ואמצעי עזר טקטיים מתקדמים: כוונות טלסקופיות, אמצעי ראיית לילה, משתיקי קול, חצובות, שולחנות ירי, חליפות הסוואה, אמצעי קשר ועוד רבים בעלי סיווג גבוה.